[{"text_idx": "#000000", "text": "Erregularki, ikastolei buruzko eztabaidak bazterrak inarrosten ditu Araban, Bizkaian eta Gipuzkoan. Abenduan, Euskal Eskola Publikoaz Harro topagunea aurkeztu zuten, eta hari horretatik tiraka sekulako sua piztu da. Badira ikastolak begien bistan ikus ez ditzaketen pertsonak, ikastola horiek \u201cpribatuak\u201d direlakoan. Euskal Herriko testuinguruan, ez da oraingoa pribatutasunari eta publikotasunari buruzko eztabaida, baina badirudi batzuek ez dutela ikusi nahi ez dela gauza bera herri aske baten sare publikoa eta herri menperatu batena. EAEn ikastolen kontra egitea da pentsatzea EAEko egoera politikoa normalizatua dela eta ez dagoela Espainiaren menpe, eta \u201ceuskal\u201d hezkuntzak ez diola obeditzen Espainiako Hezkuntza ministerioari; edo, bestela, eroso daude Espainiaren menpe, eta autonomismo batera mugatzen dira."}, {"text_idx": "#000001", "text": "Dudarik gabe, hezkuntza \u201cpublikoan\u201d ere badaude irakasleak euskal curriculumari jarraitzeko ahalegina egiten dutenak. Baina curriculum ofizialaren eta euskal curriculumaren arteko lehia horretan, funtsezko egitura da Ikastolen Elkartea, hori sortzeko eta zabaltzeko hauspo garrantzitsuena baita."}, {"text_idx": "#000002", "text": "Bestalde, Ikastolen Elkartea da Euskal Herriko erakunde nazional handiena, AEKrekin batera. Ikastolen Elkartea ez da baliabidez oparoegia den erakunde bat, baina daukan indarra baldin badu, Euskal Herri osoan ikastolak dauzkalako da."}, {"text_idx": "#000003", "text": "Ikastolen Elkartea ez da baliabidez oparoegia den erakunde bat, baina daukan indarra baldin badu, Euskal Herri osoan ikastolak dauzkalako da... Gure proiektu politikoa herri batu bat eraikitzea baldin bada, Ikastolen Elkartea bezalako erakunde nazionalak baitezpadakoak ditugu."}, {"text_idx": "#000004", "text": "Gipuzkoan, Bizkaian eta Araban ez balitz ikastolarik (edo, dirulaguntzarik gabe funtzionatu behar balute), ederki kostako litzaieke bizirik irautea Tuterakoari eta beste hainbat lekutakoei, eta ederki sufrituko lukete Sohu\u0308tan, Donapaleun edo Hiriburun (adibidez). Eta euskal curriculumaren hauspoak ere haize gutxi botako luke."}, {"text_idx": "#000006", "text": "Eta hori EAEko administrazioaren eta EAEko politikan ari diren alderdi politikoen eta sindikatuen erantzukizuna da, nagusiki. Euskal Herriaren arazoa erabat asimetrikotzat jo denetik, \u201chiru errealitateren\u201d arabera jokatzen hasi ginenetik, elkarren arteko elkartasun faltak eta gauzak elkarrekin pentsatu gabe egiteak dakar batzuek politika pentsatzea soilik EAEko egoeraren arabera."}, {"text_idx": "#000008", "text": "Zeren eta ikastolei buruzko eztabaida horren gibelean, muinean, ez baita bakarrik ikastolen auzia: beste hainbat arlotan agertzen den batasun falta ere islatzen du. Gure proiektu politikoa Euskal Herria Espainiaren eta Frantziaren aztaparretatik askatzea bada eta herri batu bat eraikitzea, Ikastolen Elkartea bezalako erakunde nazionalak baitezpadakoak ditugu."}, {"text_idx": "#000009", "text": "Hezkuntzaren gaia estrategikoa da, bistan da. Konplexua ere bai, dudarik gabe. Baina, hain zuzen, euskal hezkuntza ez daiteke aztertu eta erabaki onartzen ez dugun antolaketa administratibo kaltegarri horren betaurrekoetatik. Antolaketa horrek ez digu balio dauzkagun galdera eta kezkei erantzuteko. Eztabaida lurralde osoan eta herri ikuspegiarekin egiten da, edo beti eroriko gara harri berean. Eta herri gisa desagertu."}, {"text_idx": "#000010", "text": "Le parti de gauche retire son investiture au Front de gauche de Bayonne\nCapitalisme, c\u2019est par ou\u0300 la sortie ?"}, {"text_idx": "#000011", "text": "Enseignant en communications audio-visuelles a\u0300 l'Universite\u0301 Mondragon. Ex-journaliste de Berria. Ecrivain.\nSoutenez Enbata ! A partir de 40\u20ac, recevez chaque mois le mensuel Enbata dans votre boi\u0302te aux lettres.\nThere are no upcoming events.\nEztabaidan EnbatanPremie\u0300re exposition de baux fraduleux du Pays BasqueEn Bretagne aussi, batailles pour le logementLe droit au logement n\u2019est pas secondaire !Etxebizitzari buruzko Foroa!Le renard libre dans le poulailler libre"}, {"text_idx": "#000014", "text": "Premie\u0300re exposition de baux fraduleux du Pays BasqueEn Bretagne aussi, batailles pour le logementLe droit au logement n\u2019est pas secondaire !Etxebizitzari buruzko Foroa!Le renard libre dans le poulailler libre"}]